Hiina legaliseeris tiigrite luude ja ninasarvikute sarvede kasutamise meditsiinis
Direktiiv tühistab 1993. aastal Pekingis kehtestatud seaduse, mis keelas kaubelda nii tiigrite luude kui ninasarvikute sarvedega, vahendab CNN. Mõlemad produktid on väidetavate tervendamisomaduste tõttu kasutusel olnud traditsioonilises Hiina meditsiinis.
Esmaspäeval teatasid ametnikud, et eelpool nimetatud loomaliikide luude ja sarvede tarvitamine meditsiinis on legaalne, kui need ei pärine vabast loodusest kütitud loomadelt. Lisaks võivad neid spetsiaalseid produkte oma ravipraktikas kasutada vaid riiklikus süsteemis olevad raviasutused ning kvalifitseeritud arstid.
Loomakaitse aktivistid ütlevad aga, et see on tagasiminek ohustatud loomaliikide kaitsmisel.